L 151/52
EL
Επίσημη Εφημερίδα της Ευρωπαϊκής Ένωσης
2.6.2022
Αερομεταφορείς της Ρωσίας (65)
Στις 8 Απριλίου 2022, με τον εκτελεστικό κανονισμό (ΕΕ) 2022/594 της Επιτροπής (12), οι αερομεταφορείς της Ρωσίας, οι οποίοι έχουν χρησιμοποιήσει ένα ή περισσότερα από τα αεροσκάφη που αναφέρονται στην αιτιολογική σκέψη 4 ή 5 του εκτελεστικού κανονισμού (ΕΕ) 2022/594, συμπεριλήφθηκαν στο παράρτημα Α του κανονισμού (ΕΚ) αριθ.
474/2006.
(66)
Στις 28 Απριλίου 2022, η Υπηρεσία Αερομεταφορών της Ρωσικής Ομοσπονδίας (στο εξής: FATA) ενημέρωσε την Επιτροπή ότι θεωρεί αβάσιμο κάθε ισχυρισμό περί παραβιάσεων των διεθνών προτύπων πολιτικής αεροπορίας και περί τυχόν προβλημάτων ασφάλειας που αναφέρεται στον εκτελεστικό κανονισμό (ΕΕ) 2022/594.
Ωστόσο, η FATA δεν παρείχε καμία πληροφορία προς στήριξη της δήλωσής της.
(67)
Στο πλαίσιο των δραστηριοτήτων συνεχούς παρακολούθησης, η Επιτροπή διαπίστωσε ότι υπάρχουν στοιχεία που αποδεικνύουν ότι ο αερομεταφορέας I Fly έχει καταχωρίσει αεροσκάφη που αναφέρονται στην αιτιολογική σκέψη 5 του εκτελεστικού κανονισμού (ΕΕ) 2022/594 στο νηολόγιο αεροσκαφών της Ρωσίας και ότι χρησιμοποίησε εν γνώσει τα εν λόγω αεροσκάφη κατά παράβαση των σχετικών διεθνών προτύπων ασφάλειας.
Η καταχώριση των αεροσκαφών στο νηολόγιο της Ρωσίας έγινε χωρίς τη συγκατάθεση των ιδιοκτητών και χωρίς την επακόλουθη συνεργασία της Ιρλανδικής Αρχής Αεροπορίας, ως αναγνωρισμένου κράτους νηολόγησης των εν λόγω αεροσκαφών.
(68)
Σύμφωνα με τον εκτελεστικό κανονισμό (ΕΕ) 2022/594 και τα κοινά κριτήρια που καθορίζονται στο παράρτημα του κανονισμού (ΕΚ) αριθ.
2111/2005, η Επιτροπή κρίνει ότι, όσον αφορά τους αερομεταφορείς της Ρωσίας, ο κατάλογος αερομεταφορέων που υπόκεινται σε απαγόρευση λειτουργίας εντός της Ένωσης θα πρέπει να τροποποιηθεί προκειμένου να συμπεριληφθεί ο αερομεταφορέας I Fly στο παράρτημα Α του κανονισμού (ΕΚ) αριθ.
474/2006.
(69)
Τα κράτη μέλη θα πρέπει να συνεχίσουν να ελέγχουν την ουσιαστική συμμόρφωση των αερομεταφορέων που έχουν πιστοποιηθεί από τη FATA με τα σχετικά διεθνή πρότυπα ασφάλειας, δίνοντας προτεραιότητα στις επιθεωρήσεις διαδρόμου αυτών των αερομεταφορέων, σύμφωνα με τον κανονισμό (ΕΕ) αριθ.
965/2012.
Αερομεταφορείς του Νοτίου Σουδάν (70)
Αερομεταφορείς που έχουν πιστοποιηθεί στο Νότιο Σουδάν δεν έχουν ποτέ συμπεριληφθεί στο παράρτημα Α ή στο παράρτημα Β του κανονισμού (ΕΚ) αριθ.
474/2006.
(71)
Κατά την τελευταία τέσσερα έτη, έχουν συμβεί τέσσερα θανατηφόρα ατυχήματα και αρκετά άλλα ατυχήματα και σοβαρά συμβάντα στο Νότιο Σουδάν, συχνά με την εμπλοκή αεροσκαφών με ύποπτα σήματα νηολόγησης.
(72)
Στις 26 Μαρτίου 2021, η Επιτροπή άρχισε επίσημες διαβουλεύσεις με την Υπηρεσία Πολιτικής Αεροπορίας του Νοτίου Σουδάν (στο εξής: SSCAA) σύμφωνα με το άρθρο 3 παράγραφος 2 του κανονισμού (ΕΚ) αριθ.
473/2006.
(73)
Κατά την ανταλλαγή αλληλογραφίας που ακολούθησε, η SSCAA γνωστοποίησε ότι το πιστοποιητικό αερομεταφορέα (στο εξής: AOC) της South Sudan Supreme Airlines, της οποίας το αεροσκάφος ενεπλάκη σε θανατηφόρο ατύχημα, είχε ανασταλεί και ότι, λόγω υποψιών σχετικά με την νηολόγηση του αεροσκάφους που ενεπλάκη στο εν λόγω ατύχημα, η SSCAA επανεξετάζει όλους τους φορείς εκμετάλλευσης αεροσκαφών και τα AOC της χώρας.
Επίσης, η SSCAA ανακοίνωσε ότι βρίσκονται σε εξέλιξη ενέργειες βελτίωσης όσον αφορά την ανάπτυξη και την επανεξέταση των κανονισμών, των εγχειριδίων και της κατάρτισης.
Στις 5 Νοεμβρίου 2021, υποβλήθηκαν έγγραφα με πληροφορίες σχετικά με το πρόγραμμα επιθεώρησης, επιτήρησης και ελέγχου της SSCAA, καθώς και εκθέσεις σχετικά με την επανεξέταση ορισμένων αερομεταφορέων και σχετικά με αεροσκάφη που είναι νηολογημένα στο εξωτερικό και εκτελούν πτήσεις στο Νότιο Σουδάν.
(74)
Στις 28 Μαρτίου 2022, η SSCAA κοινοποίησε τις απαντήσεις της στο ερωτηματολόγιο που απέστειλε η Επιτροπή στις 26 Μαρτίου 2021.
Σύμφωνα με αυτό, η SSCAA δεν έχει ακόμη αναπτύξει και θέσει σε εφαρμογή αποτελεσματικό σύστημα εποπτείας.
Επίσης, η SSCAA επισημαίνει ότι, ενώ δεν έχει εκδώσει καμία άδεια ή AOC και δεν υπάρχουν αεροσκάφη νηολογημένα στη χώρα, η SSCAA έχει εκδώσει άδειες πτητικής λειτουργίας σε αεροσκάφη που είναι νηολογημένα στο εξωτερικό για να εκτελούν πτήσεις στο Νότιο Σουδάν.
Δεν υπάρχουν στοιχεία που να αποδεικνύουν οποιαδήποτε δραστηριότητα εποπτείας που να οδηγεί στην έκδοση των εν λόγω αδειών ή τη σχετική συνεχή παρακολούθηση.
(12) Εκτελεστικός κανονισμός (ΕΕ) 2022/594 της Επιτροπής, της 8ης Απριλίου 2022, σχετικά με την τροποποίηση του κανονισμού (ΕΚ) αριθ.
474/2006 όσον αφορά τον κατάλογο αερομεταφορέων οι οποίοι υπόκεινται σε απαγόρευση λειτουργίας ή σε περιορισμούς λειτουργίας εντός της Ένωσης (ΕΕ L 114 της 12.4.2022, σ.
49).